Մտավոր զարգացման մակարդակը գնահատող թեստային առաջադրանքների կիրառումը կրթական համակարգում հնարավորություն է տալիս բացահայտելու երեխայի ուսանելու ընդունակությունները, ինչպես նաև դպրոցի պայմաններին ու դպրոցականի կարգավիճակին հարմարվելու ունակությունները: Զարգացման մեջ դիտարկվում են ոչ միայն կոգնիտիվ ոլորտի, այլև հուզակամային ոլորտի ցուցանիշներ, որոնք հիմք են ստեղծում բացահայտելու ուսման հանդեպ ձգտումն ու նվաճման հնարավորությունները: Երեխայի ներդաշնակ զարգացման մեջ իր յուրահատուկ տեղն է զբաղեցնում նաև ֆիզիկական զարգացման ոլորտը, որը բաժանվում է մանր և խոշոր շարժունակությունների ենթաոլորտների [6]: